
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ
ЧЕЧИМ 
	2022-жылдын «19» майы
	         № 80
	   Бишкек шаары


Евразия экономикалык комиссиясынын Кеңешинин 2016-жылдын 
3-ноябрындагы № 88 чечимине өзгөртүүлөрдү киргизүү жөнүндө 

2014-жылдын 23-декабрындагы Евразия экономикалык бирлигинин алкагында дары каражаттарын жүгүртүүнүн бирдиктүү принциптери жана эрежелери жөнүндө макулдашуунун 4 жана 8-беренелерине жана Жогорку Евразия экономикалык кеңешинин 2014-жылдын 23-декабрындагы 
№ 98 чечими менен бекитилген Евразия экономикалык комиссиясынын Иш регламентине карата № 1 тиркеменин 98-пунктуна ылайык Евразия экономикалык комиссиясынын Кеңеши чечти: 
1. Евразия экономикалык комиссиясынын Кеңешинин 2016-жылдын 
3-ноябрындагы «Дары-дармектерди медициналык колдонуу боюнча нускамага жана медициналык колдонуу үчүн дары-дармектердин жалпы мүнөздөмөсүнө талаптарды бекитүү жөнүндө» № 88 чечимине тиркемеге ылайык өзгөртүүлөр киргизилсин. 
2. Ушул Чечим расмий жарыяланган датадан тартып 6 ай өткөндөн кийин күчүнө кирет.  

Евразия экономикалык комиссиясынын Кеңешинин мүчөлөрү:

	ТИРКЕМЕ
Евразия экономикалык комиссиясынын
Кеңешинин 2022-жылдын 19-майындагы № 80 чечимине карата



Евразия экономикалык комиссиясынын Кеңешинин 2016-жылдын 
3-ноябрындагы № 88 чечимине киргизилүүчү

ӨЗГӨРТҮҮЛӨР
1. Аталышында жана 1-пунктта «Дары-дармектерди жана 
дары-дармектердин жалпы мүнөздөмөсүнө» деген сөздөр «Дары-дармекти жана дары-дармектин жалпы мүнөздөмөсүнө» деген сөздөр менен алмаштырылсын. 
2. Аталган Чечим менен бекитилген Дары-дармектерди медициналык колдонуу боюнча нускамага жана медициналык колдонуу үчүн 
дары-дармектердин жалпы мүнөздөмөсүнө карата талаптарда:
1) I бөлүмдүн бешинчи абзацындагы «№ 2, 3 жана 13-тиркемелерде» деген сөздөр «№ 2, 3, 13 жана 19-тиркемелерде» деген сөздөр менен алмаштырылсын;
2) аталган талаптарга № 4 тиркеменин экинчи абзацынын экинчи жана үчүнчү сүйлөмдөрүндөгү «дары-дармектерди» деген сөздөр «дары-дармекти» деген сөздөр менен алмаштырылсын;
3) аталган талаптарга № 12 тиркемеде:

4. 1-пунктундагы «дары каражатын» деген сөздөр «дары-дармекти» деген сөздөр менен алмаштырылсын;
4. 10-пункттун «в» пунктчасындагы «дары-дармектик» деген сөздөр «дары-дармек» деген сөздөр менен, «дары-дармектерди» деген сөздөр 
«дары-дармекти» деген сөздөр менен алмаштырылсын;
4. 20-пункттун биринчи абзацында, 5.1-пункттун он бешинчи абзацында, 5.2-пункттун алтынчы, сегизинчи жана он үчүнчү абзацында, 
5.3-пункттун экинчи абзацында, 6.1.2-пункттун төртүнчү абзацында, 
6.4-пункттун экинчи абзацында, 6.5-пункттун онунчу абзацында, 
7.2-пункттун экинчи абзацында «дары-дармектерди» деген сөздөр 
«дары-дармекти» деген сөздөр менен алмаштырылсын;

4) аталган талаптарга № 14 тиркеменин 3.3.-пунктунун сегизинчи абзацында, 2.7-пунктунун үчүнчү абзацында жана аталган талаптарга 
№ 16 тиркеменин 5.2-пунктунун экинчи жана төртүнчү абзацтарында, аталган талаптарга № 17 тиркеменин 11-пунктунун биринчи жана экинчи сүйлөмдөрүндө «дары-дармектерди жана дары-дармектердин жалпы мүнөздөмөсүндө» деген сөздөр «дары-дармекти жана дары-дармектин жалпы мүнөздөмөсүндө» деген сөздөр менен алмаштырылсын;
5) төмөнкү мазмундагы № 19 тиркеме менен толукталсын:

	
	«№ 19 ТИРКЕМЕ
Дары-дармекти медициналык колдонуу боюнча нускамага жана медициналык колдонуу үчүн дары-дармектин жалпы мүнөздөмөсүнө талаптарга карата


Дары-дармектердин жалпы мүнөздөмөсүндө жана адамдын канынан жана кан плазмасынан алынган дары-дармектердин кошумча барагында инфекциялык агенттер жөнүндө эскертүүчү маалыматтын текстин даярдоо боюнча
КӨРСӨТМӨЛӨР
I. Жалпы жоболор
Ушул Көрсөтмөлөр дары-дармектердин жалпы мүнөздөмөсүндө жана адамдын канынан же кан плазмасынан алынган дары-дармектердин кошумча барагында камтылууга тийиш болгон инфекциялык агенттердин кан жана (же) анын компоненттери менен жугуу коркунучу жөнүндө эскертүүчү маалыматтын текстинин стандарттык редакциясын камтыйт.
Адамдын канынан же кан плазмасынан алынган дары-дармектерди киргизүүдө гемоконтакт агенттеринин берилишин жана жугуштуу оорулардын өнүгүшүн толугу менен жокко чыгаруу мүмкүн эмес.
Каралып жаткан дары-дармектердин тобун колдонууда кан жана (же) анын компоненттери менен инфекцияны козгогучтардын жугушунун алдын алуу үчүн көрүлгөн чаралар өз ичине донорлорду тандап алууну, кан жана анын компоненттери аркылуу берилүүчү айрым бир вирустардын маркерлерин камтууга жеке донацияларды жана плазма бассейндерин текшерүүнү жана вирустардын кеңири спектрин инактивациялоо жана (же) элиминациялоо баскычтарын киргизүүнү камтыйт.
Дары-дармектин жалпы мүнөздөмөсүндө жана адамдын канынан же кан плазмасынан алынган дары-дармектердин кошумча барагында дарыгерлерге жана бейтаптарга адамдын канынан же кан плазмасынан алынган ар кандай дары-дармектерди киргизүү менен шартталган вирустук инфекциялардын козгогучтарынын жугуу коркунучу тууралуу маалымдоо максатында стандарттуу туюндурма колдонулат.
Вирустук инфекциялардын козгогучтарынын жугуу коркунучу тууралуу эскертүү маалыматтарынын тексти жаңылануу максатында дайыма каралып турат. Айрым эскертүүлөр адамдын канынан же кан плазмасынан алынган белгилүү бир продуктуга тиешелүү болбой калса, маалыматтын тексти дагы өзгөрөт.
Евразия экономикалык комиссиясынын Кеңешинин 2016-жылдын 
3-ноябрындагы № 89 чечими менен бекитилген Евразия экономикалык бирлигинин биологиялык дары каражаттарына изилдөөлөрдү жургүзүү эрежелеринин «Адамдын канынын плазмасынан алынган дары-дармектердин сапатын баалоо» главасына ылайык медициналык персонал кайтарым байланышты колдоо максатында дары-дармектин аталышын жана сериясынын номерин бейтапка ар бир сайган сайын документтештирүүсү зарыл.
Бейтаптарга ошондой эле адамдын канынан же кан плазмасынан алынган дары-дармектердин кошумча барагындагы эскертүү көрсөтмөсү аркылуу кайра байланышты колдоо максатында дары-дармектин сериясынын аталышын жана номерин документтештирүү зарылдыгы жөнүндө маалымдалат.
Вирустук инфекциялардын козгогучтарынын жугуу коркунучу тууралуу эскертүүчү маалымат дары-дармектин жалпы мүнөздөмөсүнө адамдын канынан же кан плазмасынан алынган дары-дармектерди колдонууда клиникалык маанилүү көрсөтмөлөрдү жана сактык чараларын камтыган 4.4-бөлүмүнө киргизилет.
Ушуга байланыштуу бул туюндурманы өзгөчө көрсөтмөлөр же сактык чаралары болуп саналбаган башка маалыматтардын (мисалы, вирустарды инактивациялоо жана (же) элиминациялоо баскычтарын сыпаттоо же айрым вирустарга сыноо жүргүзүү) эсебинен кеңейтүүгө жол берилбейт. Каралып чыккан туюндурма адамдын канынан же кан плазмасынан алынган 
дары-дармектердин кошумча барагына кирген керектөөчүлөр үчүн маалыматтын көлөмүн да билдирет.
Бул Көрсөтмөлөр вирустук инфекцияны козгогучтардын жугуу коркунучу тууралуу эскертүү маалыматын түзүү боюнча салттуу ыкмага салыштырмалуу төмөндөгү эки өзгөрүүнү камтыйт: 
конкреттүү милдеттүү чараларга шилтеме талап кылынбайт, анткени ал эскертүү же коопсуздук чарасы болуп саналбайт жана көрсөтүлгөн маалыматтар башка булактарда (милдеттүү чаралар Евразия экономикалык бирлигинин фармакопеясынын (мындан ары – Бирликтин фармакопеясы) «Фракциялоо үчүн адамдын плазмасы» жеке беренесинде жарыяланат, ал эми бул берене жок болгон учурда – Евразия экономикалык бирлигине мүчө мамлекеттердин (мындан ары – мүчө мамлекеттер) фармакопеяларынын жеке беренелеринде)) жеткиликтүү; 
эскертүү маалыматы адамдын канынан же кан плазмасынан 
дары-дармектин вирустук коопсуздугун камсыз кылуу үчүн көрүлгөн бардык чаралардын жалпы натыйжалуулугу жөнүндө маалыматтарды камтыйт жана өндүрүш процессинде вирустарды инактивациялоонун жана (же) элиминациялоонун айрым баскычтарынын натыйжалуулугу тууралуу маалыматтарды камтыбайт.
Инактивация жана (же) элиминация жол-жоболоруна тиешелүү маалыматтар керектөөчүнү адаштырууга жөндөмдүү, айрыкча 
В19 парвовирусуна карата.
Мисалы, эгерде өндүрүш процессинде В19 парвовирусуна карата натыйжалуу баскыч каралса (башкача айтканда, вирустук жүктөмдүн деңгээлин бир нече тартипке түшүрүүгө жөндөмдүү баскыч), бирок плазма бассейнинде вирустук жүктөм жогору болгон учурда баскычтын мүмкүнчүлүктөрү жогорулайт.
Эскертүү көрсөтмөсү адамдын канынан же кан плазмасынан алынган дары-дармектерди колдонууда вирустук инфекциялардын козгогучтарын жуктуруп алуу коркунучу тууралуу билдирет. Документтин негизги тексти ушул Көрсөтмөлөрдө келтирилген эскертүү көрсөтмөлөрүн колдонууну түшүндүрөт. Эскертүү маалыматынын текстинде адамдын канынан же кан плазмасынан алынган дары-дармектерди колдонууда өтүп кеткен айрым вирустар тууралуу сөз болот.
Адамдын иммундук жетишсиздик вирусу (АИЖВ), В гепатитинин вирусу (ВГВ) жана С гепатитинин вирусу (СГВ) сыяктуу кабыкчалуу вирустардын таралышын алдын алуу үчүн көрүлүп жаткан чаралар бардык коммерциялык препараттар үчүн натыйжалуу деп эсептелет.
А гепатитинин вирусу (АГВ) жана В19 парвовирусу сыяктуу кабыкчасыз вирустардын инактивацияга жана (же) элиминацияга туруштук берүүсү кыйын, ал эми кабыкчасыз вирустарды жок кылуу иш-чараларынын натыйжалуулугу ар кандай дары-дармектер үчүн ар башка.
Ушуга байланыштуу, адамдын канынан же кан плазмасынан алынган дары-дармектердин жалпы мүнөздөмөсүндө жана дары-дармектердин кошумча барагында керектөөчүлөр үчүн камтылган маалыматтар кабыл алынган коопсуздук чараларын жана адамдын кан плазмасынан алынган дары-дармектин каттоо күбөлүгүн кармоочу тарабынан жүргүзүлгөн вирустарды инактивациялоону жана (же) элиминациялоону изилдөөнүн натыйжаларын эске алуу менен, кабыкчасыз вирустардын (АГВ жана В19 парвовирусунун) жугуу коркунучу жөнүндө маалыматты камтууга тийиш.
Кабыкчасыз вирустардын жугуу коркунучу жөнүндө өзүнчө көрсөтмө түзүү мүмкүн эмес. Адамдын канынан же кан плазмасынан бардык дары каражаттарын өндүрүү процессине ар кандай физикалык-химиялык касиетке ээ вирустардын кеңири спектрин инактивациялоонун жана (же) элиминациялоонун натыйжалуу баскычтары киргизилиши керек. Бул азыркы учурда белгисиз же жакында пайда болгон вирустарды инактивациялоонун жана (же) жок кылуунун натыйжалуулугуна ишеним берет.
Батыш Нил калтыратма вирусу Түндүк Америкада пайда болуп, кан компоненттери аркылуу жуккан. Ошол эле учурда Батыш Нил калтыратма вирусунун адамдын кан плазмасынан алынган дары-дармектер аркылуу жуккан учурлары катталган жок. Азыркы учурда колдонулуп жаткан инактивация жана (же) элиминация этаптары Батыш Нил калтыратма вирусуна карата адамдын кан плазмасынан алынган дары-дармектердин коопсуздугун камсыз кылуу үчүн жетиштүү.
Ушул факторлорду эске алуу менен эскертүү көрсөтмөлөрүндө бул вирус жөнүндө маалымат көрсөтүлбөйт.
Эскертүү көрсөтмөлөрүндө Крейцфельдт – Якоб (КЯвО) варианттык оорусу жөнүндө өзүнчө сөз кылуу зарылдыгы каралып жатат.
Крейцфельдт – Якоб варианттык оорусунун козгогучун адамдын канынан же кан плазмасынан алынган дары-дармектер аркылуу потенциалдуу жуктурууга жана башка документтерде жеке маалыматтарды берүү практикасын улантууга байланыштуу жогорку кооптуулук тууралуу өзүнчө эскертүүнү киргизүүнүн максатка ылайыксыздыгы жөнүндө чечим кабыл алынды.
Эскертүү көрсөтмөсүндөгү маалымат адамдын канынан же кан плазмасынан алынган дары-дармектерди колдонууда вирустук инфекциялардын козгогучтарын берүүнү толук жокко чыгаруу мүмкүн эместиги жөнүндө жалпы эскертүүнү камтыйт.
Стандарттуу ыкмалар менен алынган жана Бирликтин фармакопеясынын тиешелүү фармакопеялык беренелерине, ал эми анда жок болсо – мүчө мамлекеттердин фармакопеяларынын беренелерине шайкеш келген альбуминдин негизиндеги дары-дармектерди колдонууда вирустарды жуктуруу тууралуу билдирүүлөр келип түшкөн жок.
Эгерде альбумин башка дары-дармектерде көмөкчү зат катары колдонулса, анда өзүнчө эскертүүлөрдү кошуу талап кылынбайт, бул альбуминге негизделген дары-дармектерди коопсуз колдонуунун узак тарыхы менен түшүндүрүлөт.
Каралган учурда альбумин башка дары-дармекти өндүрүү үчүн колдонулуучу көмөкчү заттардын тизмегинде көрсөтүлөт.
II. Адамдын канынан же кандын плазмасынан алынган дары-дармектердин жалпы мүнөздөмөсүндө жугуштуу агенттер жөнүндө эскертүү 
Дары-дармектин жалпы мүнөздөмөсүндөгү 4.4. «Колдонуу боюнча атайын көрсөтмөлөр жана сактык чаралары» бөлүмүндө < > камтылган туюндурманы тандоо тиешелүү вирус үчүн чаралардын натыйжалуулугуна жараша болот.

1. Адамдын канынан же кан плазмасынан алынган дарылар (иммуноглобулиндерди жана альбуминди кошпогондо)
Адамдын канынан же кан плазмасынан алынган дары-дармектерди колдонуу менен шартталган вирустук инфекциялардын өнүгүшүн алдын алуунун стандарттуу чаралары донорлорду тандоону, жеке донацияларды жана плазма бассейндерин инфекциялардын өзгөчө маркерлерине текшерүүнү жана өндүрүү процессине вирустарды инактивациялоонун жана (же) элиминациялоонун натыйжалуу этаптарын киргизүүнү карайт.
Буга карабастан, адамдын канынан же кан плазмасынан алынган 
дары-дармектерди киргизүүдө вирустук инфекциялардын козгогучтарын, айрыкча белгисиз жана жаңы вирустардын, ошондой эле башка козгогучтардын жугуу мүмкүнчүлүгүн толугу менен жокко чыгарууга болбойт.
Көрүлгөн чаралар адамдын иммундук жетишсиздик вирусу (АИЖВ), В гепатитинин вирусу жана С гепатитинин вирусу сыяктуу кабыкчалуу вирустарга карата натыйжалуу деп эсептелет.

<, ошондой эле кабыкчасыз вируска<тарга> <А гепатитине> <жана> <В19 парвовирусуна>>.
<Көрүлгөн чаралар <А гепатитинин вирусу> <жана> <В19 парвовирусу>> сыяктуу кабыкчасыз вирустарга карата жетиштүү натыйжалуу деп эсептелбейт.

<В19 парвовирусун жуктуруп алуу кош бойлуу аялдар (түйүлдүккө жуктуруп алуу) жана иммундук жетишсиздиги бар же эритропоэзи жогорулаган адамдар үчүн кооптуу (мисалы, гемолитикалык анемияда)>. Эгерде кабыл алынган чаралар В19га карата натыйжалуу деп табылса, тобокелдик топтору тууралуу көрсөтмөгө В19 парвовирусун кошуу талап кылынбайт.
Ар бир бейтапка {препараттын аталышы} сайылганда, бейтап менен препараттын сериясынын ортосундагы байланышты сактоо максатында анын аталышы жана сериялык номери документтештирилет.».
Мисалдар.
А гепатитинин вирусуна жана В19 парвовирусуна каршы натыйжалуу чаралар:

«Көрүлгөн чаралар адамдын иммундук жетишсиздик вирусу (АИЖВ), В гепатитинин вирусу (ВГВ) жана С гепатитинин вирусу (СГВ) сыяктуу кабыкчалуу вирустарга, ошондой эле А гепатитинин вирусу жана В19 парвовирусу сыяктуу кабыкчасыз вирустарга карата натыйжалуу деп эсептелет.».
А гепатити вирусуна карата натыйжалуу чаралар, бирок В19 парвовирусуна эмес:

«Көрүлгөн чаралар адамдын иммундук жетишсиздик вирусу (АИЖВ), В гепатитинин вирусу (ВГВ) жана С гепатитинин вирусу (СГВ) сыяктуу кабыкчалуу вирустарга, ошондой эле А гепатитинин кабыкчасыз вирусуна карата натыйжалуу деп эсептелет. В19 парвовирусу сыяктуу кабыкчасыз вирустарга карата көрүлгөн чаралар жетиштүү натыйжалуу деп эсептелбейт.
В19 парвовирусун жуктуруп алуу кош бойлуу аялдар (түйүлдүккө жуктуруп алуу) жана иммундук жетишсиздиги бар же эритропоэзи жогорулаган адамдар үчүн кооптуу (мисалы, гемолитикалык анемияда).».

А гепатитинин вирусу жана В19 парвовирусу боюнча натыйжасыз чаралар:
«Көрүлгөн чаралар адамдын иммундук жетишсиздик вирусу, В гепатитинин вирусу жана С гепатитинин вирусу сыяктуу кабыкчалуу вирустарга карата натыйжалуу деп эсептелет. Кабыл алынган чаралар А гепатитинин вирусу жана В19 парвовирусу сыяктуу зыянсыз вирустарда жетиштүү натыйжалуу деп эсептелбейт. В19 парвовирусун жуктуруп алуу кош бойлуу аялдар (түйүлдүккө жуктуруп алуу) жана иммундук жетишсиздиги бар же эритропоэзи жогорулаган адамдар үчүн кооптуу (мисалы, гемолитикалык анемияда).».

2. Иммуноглобулиндерди кошпогондо, адамдын канынан же кан плазмасынан алынган үзгүлтүксүз жана (же) кайра сайылуучу 
дары-дармектердин кошумча туюндурмасы 
Иммуноглобулиндерди кошпогондо, канды уютуу факторлорунун препараттарына, адамдын канынан же плазмасынан алынган антитромбин препараттарына жана башка үзгүлтүксүз жана (же) кайра сайылуучу 
дары-дармектерге карата дары-дармектин аталышын жана сериялык номерин документтештирүү тууралуу акыркы сунуштун алдында төмөнкүдөй кошумча туюндурманы келтирүү зарыл:

«Адамдын канынан же кан плазмасынан алынган {препараттардын классы, мисалы, VIII факторунун препараттары, антитромбин препараттары} препараттарын үзгүлтүксүз жана (же) кайра алган бейтаптарга А жана В гепатитине каршы эмдөө жүргүзүү керек.».

3. Иммуноглобулиндер
Иммуноглобулиндерге тиешелүү дары-дармектер боюнча маалыматтар төмөнкү эскертүүчү жазууларды жана маалыматтарды камтууга тийиш:
«Адамдын кан плазмасынан алынган дары-дармектерди колдонуу менен шартталган инфекциялардын өнүгүшүн алдын алуунун стандарттуу чаралары донорлорду тандоону, жеке донацияларды жана плазма бассейндерин инфекциялардын өзгөчө маркерлерине текшерүүнү жана өндүрүш процессине вирустарды инактивациялоонун жана (же) элиминациялоонун натыйжалуу этаптарын киргизүүнү карайт.
Буга карабастан, адамдын канынан же кан плазмасынан алынган 
дары-дармектерди киргизүүдө инфекцияны козгогучтардын, айрыкча белгисиз жана жаңы вирустардын, ошондой эле башка патогендердин жугуу мүмкүнчүлүгүн жокко чыгарууга болбойт.

Көрүлгөн чаралар адамдын иммундук жетишсиздик вирусу (АИЖВ), 
В гепатитинин вирусу жана С гепатитинин вирусу сыяктуу кабыкчалуу вирустарга карата натыйжалуу деп эсептелет.

<, ошондой эле кабыкчасыз <А гепатитинин> вирусуна <тарына> <жана> <В19 парвовирусуна>>карата.
<Көрүлгөн чаралар <А гепатитинин> вирусуна <жана> <В19 парвовирусуна> карата жетиштүү натыйжалуу деп эсептелбейт>>.
Иммуноглобулиндерди киргизүү менен А гепатитинин вирусун жана В19 парвовирусун жуктурбоо боюнча жетиштүү клиникалык тажрыйба топтолду, мындан тышкары, өзгөчө антителолордун болушу вирустук коопсуздукту камсыз кылууга олуттуу салым кошот деп болжолдонууда.
Ар бир бейтапка {препараттын аталышы} сайылганда, бейтап менен препараттын сериясынын ортосундагы байланышты сактоо максатында анын аталышы жана сериялык номери документтештирилет.».

4. Альбумин

Альбуминге негизделген дары-дармектер боюнча маалыматтар төмөнкү эскертүү жазууларын жана маалыматтарын камтышы керек.

«Адамдын канынан же кан плазмасынан алынган дары-дармектерди колдонуу менен шартталган вирустук оорулардын өнүгүшүн алдын алуунун стандарттуу чаралары донорлорду тандоону, жеке донацияларды жана плазма бассейндерин инфекциянын конкреттүү маркерлерине текшерүүнү жана натыйжалуу өндүрүштүк баскычтарга вирусту инактивациялоону жана (же) элиминациялоону киргизүүнү карайт.

Буга карабастан, адамдын канынан же кан плазмасынан алынган 
дары-дармектерди киргизүүдө вирустук инфекциялардын козгогучтарын, өзгөчө белгисиз жана жаңы вирустардын, ошондой эле башка патогендердин жугуу мүмкүнчүлүгүн жокко чыгарууга болбойт.
Стандарттуу ыкмалар менен жана Бирликтин фармакопеясынын тиешелүү фармакопеялык беренелерине, ал эми анда жок болсо – мүчө мамлекеттердин фармакопеяларынын беренелерине ылайык алынган альбуминдин негизиндеги дары-дармектерди киргизүүдө вирустарды жуктуруу тууралуу билдирүүлөр келип түшкөн жок.
Ар бир бейтапка {препараттын аталышы} сайылганда, бейтап менен препараттын сериясынын ортосундагы байланышты сактоо максатында анын аталышы жана сериялык номери документтештирилет.».

III.  Адамдын канынан жана кан плазмасынан алынган дары-дармектин жалпы мүнөздөмөсүнүн «терс реакциялары» боюнча 4.8-бөлүмдүн туюндурмасы
Маалымат төмөнкү эскертүү жазууларын жана маалыматты камтышы керек:
«Вирустук инфекциялардын козгогучтарына тиешелүү коопсуздук жөнүндө маалыматтар 4.4-бөлүмдө келтирилген.».
IV. Адамдын канынан же плазмасынан алынган дары-дармектин кошумча баракчаларындагы инфекциялык агенттер жөнүндө эскертүүлөр

Дары-дармектин жалпы мүнөздөмөсүнүн тексти менен шайкеш келүүчү эскертүүчү көрсөтмө 2-бөлүмгө киргизилет. «Бул тууралуу {препараттын аталышы} <кабыл алуунун><колдонуунун алдында> билүү керек.».
Төмөнкү көрсөтмөлөрдө < >да камтылган туюндурманы тандоо аталган вируска карата чаралардын натыйжалуулугуна жараша болот.
1. Адамдын канынан же кан плазмасынан алынган дары-дармектер (иммуноглобулиндерди жана альбуминди кошпогондо)

«Эгерде дары-дармектер адамдын канынан же кан плазмасынан жасалган болсо, анда жугуштуу оорулардын козгогучтарын бейтаптарга жуктурбоо үчүн атайын чаралар көрүлөт.
Аларга төмөнкүлөр кирет:
вирустук инфекцияларды алып жүрүүчүлөрдүн донорлугуна жол бербөө үчүн кан жана плазма донорлорун кылдаттык менен тандоо;
ар бир донацияны жана плазма бассейндерин вирус маркерлерине иммунологиялык жана молекулярдык-генетикалык ыкмалар менен сыноо;
вирустарды инактивациялоого же жок кылууга жөндөмдүү этаптарды кан же плазма иштетүүгө кошуу.
Буга карабастан, адамдын канынан же кан плазмасынан жасалган 
дары-дармектерди киргизүүдө инфекцияны козгогучтардын жугуу мүмкүнчүлүгүн жокко чыгарууга болбойт, айрыкча белгисиз жана жаңы вирустарга, ошондой эле башка козгогучтарга карата.
Көрүлгөн чаралар адамдын иммундук жетишсиздик вирусу, 
В гепатитинин вирусу жана С гепатитинин вирусу сыяктуу кабыкчалуу вирустарга карата натыйжалуу деп эсептелет.
<, ошондой эле кабыкчасыз <А гепатитинин> вирусуна <тарына> <жана> <В19 парвовирусуна>> карата.

<Көрүлгөн чаралар <А гепатитинин> вирусуна <жана> <В19 парвовирусуна> карата жетиштүү натыйжалуу деп эсептелбейт>>.
<В19 парвовирусун жуктуруп алуу кош бойлуу аялдар (түйүлдүккө жуктуруп алуу инфекциясы) жана иммундук системанын депрессиясы же анемиянын айрым түрлөрү (мисалы, орок сымал клеткалык оору же гемолитикалык анемия) үчүн коркунучтуу>.
Ар бир дозаны алууда {препараттын аталышы} колдонулган сериялардын тарыхын сактоо максатында анын аталышы жана сериялык номери документтештирилиши керек.».
В19 парвовирусу боюнча тобокелдик топторун көрсөтүү, эгерде көрүлгөн чаралар В19га карата натыйжалуу деп табылса, кошуу талап кылынбайт.
Мисалдар.

А гепатитинин вирусу жана В19 парвовирусу боюнча натыйжалуу чаралар:
«Көрүлгөн чаралар адамдын иммундук жетишсиздик вирусу (АИЖВ), В гепатитинин вирусу жана С гепатитинин вирусу сыяктуу кабыктуу вирустарга, ошондой эле А гепатитинин кабыксыз вирусуна жана 
В19 парвовирусуна карата натыйжалуу деп эсептелет.».
А гепатитинин вирусуна каршы натыйжалуу чаралар, бирок 
В19 парвовирус вирусуна эмес:
«Көрүлгөн чаралар адамдын иммундук жетишсиздик вирусу (АИЖВ), В гепатитинин вирусу жана С гепатитинин вирусу сыяктуу кабыкчалуу вирустарга жана А гепатитинин кабыкчасыз вирусуна карата натыйжалуу деп эсептелет. В19 парвовирусу сыяктуу зыянсыз вирустарга карата көрүлгөн чаралар жетишсиз деп эсептелет.
В19 парвовирусун жуктуруп алуу кош бойлуу аялдар (түйүлдүккө жуктуруп алуу) жана иммундук системанын депрессиясы же анемиянын айрым түрлөрү (мисалы, орок сымал клеткалык оору же гемолитикалык анемия) үчүн кооптуу.».

А гепатитинин вирусу жана В19 парвовирусу боюнча натыйжасыз чаралар:
«Көрүлгөн чаралар адамдын иммундук жетишсиздик вирусу (АИЖВ), В гепатитинин вирусу жана С гепатитинин вирусу сыяктуу кабыкчалуу вирустарга карата натыйжалуу деп эсептелет. А гепатитинин вирусу жана В19 парвовирусу сыяктуу кабыкчасыз вирустарга карата көрүлгөн чаралар жетишсиз деп эсептелет.
В19 парвовирусун жуктуруп алуу кош бойлуу аялдар (түйүлдүккө жуктуруп алуу) жана иммундук системанын депрессиясы же анемиянын айрым түрлөрү (мисалы, орок сымал клеткалык оору же гемолитикалык анемия) үчүн кооптуу.».
2. Иммуноглобулиндерди кошпогондо, адамдын канынан же кандын плазмасынан алынган үзгүлтүксүз жана (же) кайталап сайылуучу 
дары-дармектердин кошумча туюндурмасы
Иммуноглобулиндерди кошпогондо, канды уютуу факторлорунун препараттарына, адамдын канынан же кандын плазмасынан алынган антитромбин препараттарына жана башка үзгүлтүксүз жана (же) кайра сайылуучу дары-дармектерге карата дары-дармектин аталышын жана сериялык номерин документтештирүү тууралуу акыркы сунуштун алдында төмөнкүдөй кошумча туюндурманы келтирүү зарыл:
«Эгерде сиз адамдын кан плазмасынан алынган {препараттардын классы, мисалы, VIII факторунун препараты, антитромбин препараты} препараттарын үзгүлтүксүз (кайталап) алсаңыз, анда дарыгер А жана В гепатиттерине каршы эмдөөдөн өтүүнү сунушташы мүмкүн.»

3. Иммуноглобулиндер
Иммуноглобулиндерге тиешелүү дары-дармектер боюнча маалыматтар төмөнкү эскертүүчү жазууларды жана маалыматтарды камтууга тийиш.
«Эгерде дары-дармектер адамдын кан плазмасынан жасалган болсо, анда жугуштуу оорулардын козгогучтарын бейтаптарга жуктурбоо үчүн атайын чаралар көрүлөт.
Алар төмөнкүлөр:

вирустук инфекцияны алып жүрүүчүлөрдүн донорлугуна жол бербөө үчүн кан жана плазма донорлорун кылдаттык менен тандоо;

ар бир донацияны жана плазма бассейндерин вирус маркерлерине иммунологиялык жана молекулярдык-генетикалык ыкмалар менен сыноо;
вирустарды инактивациялоого же жок кылууга жөндөмдүү этаптарды кан же плазма иштетүүгө кошуу.
Буга карабастан, адамдын канынан же кан плазмасынан жасалган 
дары-дармектерди киргизүүдө инфекцияны козгогучтардын жугуу мүмкүнчүлүгүн жокко чыгарууга болбойт, айрыкча белгисиз жана жаңы вирустарга, ошондой эле башка козгогучтарга карата.
Көрүлгөн чаралар адамдын иммундук жетишсиздик вирусу (АИЖВ), В гепатитинин вирусу жана С гепатитинин вирусу сыяктуу кабыкчалуу вирустарга карата натыйжалуу деп эсептелет.
<, ошондой эле кабыкчасыз <А гепатитинин> вирусуна <тарына> <жана> <В19 парвовирусуна>> карата.

<Көрүлгөн чаралар <А гепатитинин> вирусуна <жана> <В19 парвовирусуна> карата жетиштүү натыйжалуу деп эсептелбейт>>.
Иммуноглобулинди киргизүү А гепатитинин өрчүп кетишине жана В19 парвовирусун жуктуруп алууга алып келген жок, анткени дары-дармекте бул инфекцияларга каршы коргоочу антителолор бар.
Ар бир дозаны алууда {дарынын аталышы} колдонулган сериялардын изин сактоо максатында анын аталышы жана сериялык номери документтештирилиши керек.».
4. Альбумин

Альбуминдин негизиндеги дары-дармектер боюнча маалыматтар төмөнкү эскертүү жазууларын жана маалыматтарын камтышы керек.
«Эгерде дары-дармектер адамдын канынын плазмасынан жасалган болсо, анда жугуштуу оорулардын козгогучтарын бейтаптарга жуктурбоо үчүн атайын чаралар көрүлөт.

Аларга төмөнкүлөр кирет:
вирустук инфекцияны алып жүрүүчүлөрдүн донорлугуна жол бербөө үчүн кан жана плазма донорлорун кылдаттык менен тандоо;
ар бир донацияны жана плазма бассейндерин вирус маркерлерине иммунологиялык жана молекулярдык-генетикалык ыкмалар менен сыноо;
вирустарды инактивациялоого же жок кылууга жөндөмдүү этаптарды кан же плазма иштетүүгө кошуу.
Буга карабастан, адамдын канынан же кан плазмасынан жасалган 
дары-дармектерди киргизүүдө инфекцияны козгогучтардын, айрыкча белгисиз жана жаңы вирустардын, ошондой эле башка козгогучтардын жугуу мүмкүнчүлүгүн жокко чыгарууга болбойт.
Стандарттык ыкмалар жана Бирликтин фармакопеясынын тиешелүү беренелери, ал эми анда жок болсо – мүчө мамлекеттердин фармакопеяларынын беренелери менен алынган альбуминдин негизиндеги дары-дармектерди киргизүүдө вирус жуккандыгы тууралуу билдирүүлөр келип түшкөн жок.
Ар бир дозаны алууда {препараттын аталышы} колдонулган сериялардын изин сактоо максатында анын аталышы жана сериялык номери документтештирилиши керек.».
_______________
